text: Tá ið Per ein dagin missir sín samleika, byrjar tann stóra leitingin. Til hann endar úti í Tinganesi og inni á løgmansskrivstovuni. Og har byrjar komedian. Hvat hendir við Stórtunlinum? Hvør skal hava ársins Moldvørpu? Hvat er verri, ein senil mamma ella korrupt embætisfólk? Og hvar setur mann eina arkitektoniska perlu?
text: #000001
text: Vælkomin til politiskan skemtileik á Tjóðpallinum - í harðari kapping við tann politiska ruðuleikan. Men, sum Charles de Gaulle segði, "Politikkur er ov álvarsamur til at verða latin upp í hendurnar á politikarum". Tí taka vit eisini sakina í egnar hendur við nýskrivaða politiska skemtileikinum Moldvørpuni. Tí er tað ikki júst tað, vit treingja til beint nú, meðan vit bíða eftir veruleikanum?
text: #000002